เรื่องร้องเรียน (ร้องเรียน,สอบถาม,เสนอแนะ) วันที่ 2023-05-23 04:37:44 — แขวงเสาชิงช้า เขตพระนคร จังหวัดกรุงเทพมหานคร
เจ้าหน้าที่ กทม. ร้องถึงผู้ว่า กทม. เรื่องการประสานงานของหน่วยงานภาครัฐ ผู้ร้องเรียนทำงานอยู่ฝ่ายโยธาเขตพระโขนง แจ้งว่าการที่จะดำเนินคดีเกี่ยวกับอาคาร หรือที่ดินเปล่า จะต้องสืบค้นหลักฐานจากสำนักงานที่ดิน ทำหนังสือถึงสำนักงานที่ดินโดย ผอ.เขตเซ็นต์ให้ไป แต่ไม่เคยได้รับคำตอบจากสำนักที่ดินเลย เจ้าหน้าที่โยธาต้องไปเอง เพื่อสอบถามว่าทำไมไม่ตอบกลับหนังสือเลย สำนักงานที่ดินบอกว่าต้องมาติดต่อเองเพราะว่าต้องมีเสียค่าธรรมเนียม ค่าธรรมเนียม 50 บาทต่อหน้าโฉนด 1 แผ่น และด้านหลังโฉนดอีกหลายแผ่น จึงทำให้เสียค่าธรรมเนียมเยอะมาก (ค่าธรรมเนียมเจ้าหน้าที่โยธาต้องจ่ายเงินเอง) อยากให้ผู้ว่า กทม. ประสานกรมที่ดินให้ยกเว้นค่าธรรมเนียม หรือคิดค่าธรรมเนียมให้สมเหตุสมผล เพราะเป็นหน่วยงานของรัฐด้วยกันเอง ทางกรมที่ดินบอกว่ายกเว้นได้หน่วยงานเดียวคือคณะกรรมการป้องกันและปราบปรามการทุจริตแห่งชาติ(ปปช) ฝ่ายโยธาต้องมีการสืบคดี เมื่อวานร้องไปทางกรมที่ดิน ทางกรมที่ดินแนะนำให้ กทม. หรือ สำนักงานเขต ทำหนังสือถึงกรมที่ดินเพื่อขอยกเว้น ก่อนหน้านี้ทางเจ้าหน้าที่กรมที่ดินบางคนมีการยกเว้นค่าธรรมเนียมให้ แต่เมื่อวานเจ้าหน้าที่ที่ดินงัดข้อกฎหมายมาบอกว่าฝ่ายโยธาของเขตไม่มีข้อยกเว้น จะต้องเสียค่าธรรมเนียมการคัดโฉนด ซึ่งหากเรื่องนี้ไม่มีการแก้ไข ทางผู้ร้องเกรงว่าเจ้าหน้าที่ฝ่ายโยธาจะเสียกำลังใจและไม่อยากทำงานตามเรื่องสืบคดีที่ต้องใช้หลักฐานจากกรมที่ดินแล้ว เพราะหากต้องให้เจ้าหน้าที่โยธาต้องใช้เงินส่วนตัวจ่ายเอง จะทำให้เจ้าหน้าที่โยธาของเขตไม่อยากทำงาน เพราะต้องจ่ายเงินส่วนตัวเอง ผู้ร้องแจ้งว่าปัญหานี้เป็นทุกสำนักงานเขต
#1555